
REFERAT

pentru avizarea Planului Urbanistic Zonal
„Complex de locuinte si functiuni complementare” strada Constructorilor, Timişoara


Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată cu nr. U22007-006419/09.11.2007 si completarile ulterioare conform fisei anexa, prin care se solicită avizarea din punct de vedere urbanistic a Planului Urbanistic Zonal „Complex de locuinte si functiuni complementare” strada Constructorilor, Timişoara.
Având în vedere cerinţele Certificatului de Urbanism nr. 1854 din 30.03.2007, depus pentru reinoire.
Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Planului Urbanistic  Zonal „Complex de locuinte si functiuni complementare” strada Constructorilor, Timişoara
Documentaţia este iniţiată de beneficiarii S.C. TIGEMI S.R.L. şi elaborată de S.C. ARHITECTURE DESIGN S.R.L. Timişoara, pr. nr. 372/2007.

Terenurile propuse pentru construire sunt situate in zona nordica a orasului, zona Ion Ionescu de la Brad, în teritoriul administrativ al Municipiului Timisoara (intravilan), adiacente Bd. Constructorilor, viitorul Inel IV de circulatie.
Zona studiata care face obiectul acestei documentatii nu se afla in zona protejata sau de protectie a monumentelor istorice.

Prin prezentul Plan Urbanistic Zonal „Complex de locuinte si functiuni complementare” strada Constructorilor, Timişoara nu se incalca prevederile OUG nr. 114/2007 privind modificarea si completarea OUG nr. 195/2005 privind protectia mediului.   

In conformitate cu PUG Timisoara, aprobat prin HCL nr. 157/2002, prelungit cu HCL nr. 139/2007, zona studiata este cuprinsa in UTR nr. 24 pentru care este stabilita functiunea de zona industriala.

Terenul, in suprafata totala de 12.429 mp conform CF si de 10.631 mp conform masuratorilor, este inscris in CF nr. 146109 Timisoara, nr. cadastral 2234/2-5/3/1/2, 2236/2/2/1 – teren cu baza de productie Padurea Verde, in suprafata de 6.215 mp si nr. cadastral 2234/2-5/3/1/2, 2236/2/2/2 – teren cu baza de productie Padurea Verde, in suprafata de 6.214 mp,  fiind proprietatea firmei SC TIGEMI SRL, cumparare cu nr. 66/2007. 

Documentaţia are drept obiectiv realizarea unui complex de locuinte colective si servicii, prin restructurarea fostelor baze industriale ce se gasesc in partea de nord a orasului, in vecinatatea arealului « Padurea Verde ». Datorita vecinatatii de care beneficiaza, (Padurea Verde, viitorul Inel IV de circulatie – Bd. Constructorilor) se constata tendinta eliminarii zonei industriale din acea zona. 
Incintele se vor amenaja cu spaţii verzi (min. 10% din suprafata terenului), platforme pentru colectarea deseurilor menajere şi parcaje ce vor deservi clădirile propuse. La subsol se vor amplasa parcaje subterane pe cele doua niveluri de subsol propuse. Drumurile propuse prin documentatie sunt realizate in corelare cu documentatia de PUZ – I. I. de la Brad, aprobata prin HCL nr. 186/2003.
Se vor asigura parcari la nivelul terenului si parcaje colective la subsolul cladirilor in conformitate cu Avizul Comisiei de Circulatie nr. TH2007-003829/16.08.2007.

Cod FP 53 – 01, ver. 1

Obtinerea Autorizatiei de Construire este conditionata de realizarea locurilor de parcare necesare functiunii propuse exclusiv pe parcelele detinute de beneficiari, in conformitate cu Anexa 2 din R.L.U. aferenta P.U.G., aprobat prin HCL nr. 157/05.08.2002.

Indicii propuşi prin documentaţie sunt:

POT max = 40 %

CUT max = 3,8

Regim de inaltime max. 2S+P+12E
Spatii verzi min 30%

Autorizatia de Construire se va emite doar dupa ce suprafetele de teren afectate de drumuri vor deveni domeniul public.


La realizarea constructiilor se vor respecta toate condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 37/N/2000 al M.L.P.A.T. ( M.T.C.T.)

Planul Urbanistic Zonal „Complex de locuinte si functiuni complementare” strada Constructorilor, Timişoara se va integra în Planul Urbanistic General al Municipiului Timişoara şi va avea o valabilitate de 10 ani. 

